SET ดิ่งหนัก 18จุด ต่ำสุดในรอบกว่า 1 ปี! หวั่นเศรษฐกิจจีน-สหรัฐฯชะลอตัว ฟากเอเชียแดงยกแผง
SET ดิ่งหนัก 18จุด ต่ำสุดในรอบกว่า 1 ปี! หวั่นเศรษฐกิจจีน-สหรัฐฯชะลอตัว ฟากเอเชียแดงยกแผง โดยดัชนีปิดตลาดวันนี้ที่ระดับ 1,583.19 จุด ลดลง 18.29 จุด หรือ 1.14% มูลค่าการซื้อขาย 4.24 หมื่นล้านบาท
18 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ที่ระดับ 1,583.19 จุด ลดลง 18.29 จุด หรือ 1.14% มูลค่าการซื้อขาย 4.24 หมื่นล้านบาท โดยดัชนีฯปิดตลาดวันนี้ถือเป็นการปรับตัวลดลงทำจุดต่ำสุดในรอบ 1 ปี 4 เดือน นับตั้งแต่ดัชนีฯอยู่ที่ระดับ 1,575.85 จุด เมื่อวันที่ 25 ส.ค.60
10 หุ้นกดดัชนีวันนี้

ด้าน นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต เปิดเผยว่า ตลาดหุ้นไทยวันนี้อ่อนตัวลงตามตลาดต่างประเทศ โดยตลาดหุ้นในภูมิภาคเอเชีย และตลาดในยุโรปที่เทรดบ่ายนี้ต่างติดลบกันทั่วหน้า รับผลจากปัจจัยนอกประเทศเป็นหลัก ในเรื่องเศรษฐกิจของจีน และสหรัฐฯ ชะลอตัว
อย่างไรก็ดี ให้ติดตามพรุ่งนี้ที่จะมีการประชุมคณะกรรมการกำหนดนโยบายการเงินของธนาคารกลางสหรัฐ (FOMC) และคณะกรรมการนโยบายการเงิน (กนง.) ของไทย ซึ่งคาดว่าจะปรับขึ้นอัตราดอกเบี้ย แต่ให้ติดตามการส่งสัญญาณ จากธนาคารกลางสหรัฐ (เฟด) ว่าจะมีการปรับขึ้นอัตราดอกเบี้ยน้อยลงในปีหน้าหรือไม่
สำหรับแนวโน้มการลงทุนในวันพรุ่งนี้ (19 ธ.ค.) นายอดิศักดิ์ กล่าวว่า ตลาดฯควรจะลุ้นรีบาวด์ได้มากกว่าที่จะเผชิญแรงขาย โดยแนะนำหุ้น STEC และ PTG ที่คาดว่าผลประกอบการจะออกมาใช้ได้
พร้อมให้แนวรับ 1,580 จุด ส่วนแนวต้าน 1,600 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTEP มูลค่าการซื้อขาย 3,991.78 ล้านบาท ปิดที่ 117 บาท ลดลง 7 บาท
PTT มูลค่าการซื้อขาย 3,066.93 ล้านบาท ปิดที่ 47.25 บาท ลดลง 0.75 บาท
PTTGC มูลค่าการซื้อขาย 1,917.02 ล้านบาท ปิดที่ 72.50 บาท ลดลง 3.50 บาท
AOT มูลค่าการซื้อขาย 1,709.42 ล้านบาท ปิดที่ 62.75 บาท ลดลง 0.50 บาท
KBANK  มูลค่าการซื้อขาย 1,510.60 ล้านบาท ปิดที่ 185 บาท ราคาไม่เปลี่ยนแปลง
 
ตลาดหุ้นเอเชีย
